《酬刘语石明经》
清代·吴受福

我厌四民穷，天荒地亦老。沟壑未填委，乾坤倏颠倒。

世变何仓皇，氓蚩迷昏晓。窃慕邵平瓜，不求安期枣。

班荆逢故交，袖诗惠我稿。相见如{虚页}𩒽，岂复矜词藻。

春波起歌声，高情抗云表。任运劝委心，静观袪烦恼。

明哲古训导，桑榆蕲共保。

作者简介：吴受福，字介兹，号琎仙，嘉兴人。光绪己卯举人。有《小种字林诗稿》。